སྣ་ཚོགས་རྒྱན་མང་དགའ་སྐྱེད་འཐོར་བར་བྱེད།།བྱང་ཆུབ་སེམས་མཆོག་དཔེ་མེད་བསྐྱེད་ནས་སུ།།ཁ་ཅིག་ན་བཟའ་རིན་ཆེན་འཐོར་བར་བྱེད།།ཁ་ཅིག་གསེར་གྱི་དྲ་བ་བཟང་པོ་འཐོར།།ཁ་ཅིག་སྤེན་ཏོག་རྒྱན་བཟང་འཐོར་བར་བྱེད།།ལ་ལ་གསེར་གྱི་རྒྱན་ནི་དམ་པ་འཐོར།།ཁ་ཅིག་དེ་བཞིན་གདུ་བུ་འཐོར་བར་བྱེད།།ལ་ལ་གདུ་བུ་བཟང་པོ་དེ་འཐོར་ཏེ།།ཁ་ཅིག་རིན་ཆེན་སྤྲས་པའི་དཔུང་རྒྱན་འཐོར།།ཁ་ཅིག་བདག་ཅག་སངས་རྒྱས་གྱུར་ཅིག་ཅེས།།སེམས་བསྐྱེད་གོས་ཕྲན་བཟང་པོ་འཐོར་བར་བྱེད།།འཇིག་རྟེན་མགོན་པོ་སྒོ་ན་བཞུགས་པའི་ཚེ།།མི་དག་ཁ་ཅིག་གསེར་གྱི་ཙོང་ཙོང་འཐོར།།སེམས་དད་གཙུག་གི་ནོར་བུ་མཆོག་ཀྱང་འཐོར།།ལ་ལ་རིན་ཆེན་དྲ་བ་འཐོར་བར་བྱེད།།སེམས་ཅན་ཤིན་ཏུ་མི་བཟད་སྡུག་བསྔལ་ཞིང་།།གཙེ་བ་རྣམ་མང་ཟུག་རྔུས་ཟུག་པ་ཡང་།།འདྲེན་པ་སྐྱེས་བུ་གཙོ་བོའི་དཔལ་གྱིས་ནི།།ཐམས་ཅད་བདེ་བ་དང་ཡང་ལྡན་པར་གྱུར།།ཁུ་བྱུག་དང་ནི་རི་སྐེགས་རྨ་བྱ་དང་།།དེ་བཞིན་ཁྲུང་ཁྲུང་དང་ནི་མཚོ་བྱ་དང་།།བྱ་མང་ཀུན་ནི་ནམ་མཁར་འདུག་ནས་སུ།།ཤིན་ཏུ་ཡིད་འོང་མཆོག་གི་སྒྲ་ཡང་འབྱིན།།དེ་ཚེ་བྱ་ཚོགས་མང་པོ་རབ་དགའ་བས།།འཇམ་ཞིང་ཡིད་དུ་འོང་བའི་སྒྲ་ཕྱུང་སྟེ།།གང་གིས་སྙན་པའི་སྒྲ་སྐད་དེ་ཐོས་པ།།དེ་དག་འདོད་ཆགས་ཞེ་སྡང་གཏི་མུག་ཞི།།སེམས་ཅན་བྱེ་བས་དགའ་བའི་སྒྲ་ཐོས་ནས།།ཐམས་ཅད་རྗེས་སུ་འཐུན་པའི་བཟོད་ཐོབ་སྟེ།།མ་འོངས་དུས་ན་རྒྱལ་བར་ཁྱེད་འགྱུར་ཞེས།།དེ་དག་ཀུན་ལ་བདེ་གཤེགས་ལུང་ཡང་སྟོན།།དེ་ཡི་དུས་ན་ཉོན་མོངས་མི་འབྱུང་སྟེ།།ཆོས་ཀྱི་རྒྱལ་ལ་ཐམས་ཅད་རི་མོར་བཅས།།དེ་ཚེ་འདྲེན་པའི་སྐུ་བྱད་མཐོང་ནས་ནི།།སངས་རྒྱས་ཡེ་ཤེས་མཆོག་ལ་མོས་བསྐྱེད་དེ།།བདག་ཅག་ནམ་ཞིག་འདི་འདྲའི་མཁྱེན་ཐོབ་སྙམ།།བསམ་པ་མཁྱེན་ནས་རྒྱལ་བ་ལུང་སྟོན་ཏེ།།བདེ་བར་གཤེགས་པའི་བ་སྤུ་ཁུང་རེ་ནས།།འོད་ཟེར་དག་ནི་སྟོང་ཕྲག་བརྒྱ་ཡང་བྱུང་།།དེ་ལས་ལྷག་པར་གང་གཱའི་བྱེ་སྙེད་དེ།།དེ་དག་གི་ཡང་མཚན་མ་གཟུང་མི་ནུས།།དེ་ཚེ་ཉི་མའི་འོད་ཀྱང་མི་སྣང་སྟེ།།མེ་དང་ནོར་བུ་ལྷ་ཀུན་འོད་ཀྱང་མེད།།རྒྱལ་བ་གྲོང་གཤེགས་སངས་རྒྱས་རྣམ་མཛེས་པ།།དེ་ཚེ་འོད་